ריצת 100 מטר

ממוזער|250px|תחרות ריצת 100 מטר
ממוזער|ריצת 100 מטר נשים
ריצת מאה מטר היא ענף באתלטיקה. הריצה נחשבת לתחרות היוקרתית ביותר הקיימת בספורט ליחידים והמנצח בה במשחקים האולימפיים או באליפות העולם באתלטיקה מוכתר באופן לא רשמי כאדם המהיר ביותר בעולם. בתחרות זאת מתחרים ביניהם המשתתפים, מי יחצה הראשון את קו הסיום של מסלול באורך 100 מטר.

 היסטוריה ושיאים נוכחיים 
גברים
ב-1912 עמד שיא העולם בריצת מאה מטרים לגברים על 10.6 שניות. עד 1968 היה הדיוק מוגבל בשל היות המדידה ידנית. הרזולוציה הייתה של עשיריות שנייה ולא של מאיות. עם הכנסת השעון האלקטרוני לשימוש נפרץ מחסום עשר השניות בידי ג'ים היינס.

ב-16 באוגוסט 2009, במסגרת אליפות העולם באתלטיקה שנערכה בברלין, גרמניה, קבע יוסיין בולט מג'מייקה את שיא העולם הנוכחי – 9.58 שניות. במהלך קביעת השיא הגיע בולט למהירות שיא של 44.72 קמ"ש, ולמהירות ממוצעת של 37.58 קמ"ש.

אצנים שמוצאם, לפחות חלקית, ממערב אפריקה מתבלטים בריצה זו והם כמעט היחידים שירדו מעשר שניות בריצת מאה מטר אי פעם. ב-1960 היה הגרמני ארמין הארי הלא שחור האחרון, ששבר את שיא העולם (10.0 שניות). בשנת 2010 היה כריסטוף למטר מצרפת האדם הלבן הראשון שפרץ את מחסום עשר השניות כשרץ בזמן של 9.98 שניות. לעומת זאת, בריצות למרחקים ארוכים יותר גם רצים שמוצאם מאזורים אחרים נמנים עם רצי השורה הראשונה.

נשים

שיא העולם לנשים הוא 10.49 שניות (1988) ומוחזק על ידי פלורנס גריפית ג'וינר מארצות הברית. השיא עורר מחלוקת מכיוון שמד הרוח הורה כי לא הייתה כל רוח בעת הריצה (0.0 קמ"ש), אף שבכל הריצות האחרות שנערכו באותו יום באצטדיון באינדיאנפוליס נמדדו רוחות חזקות, בנוסף לעובדה שבעת הריצה מד הרוח של הקפיצה המשולשת המרוחק 10 מטרים ממסלול הריצה מדד רוח של 4.3 מטר לשנייה, יותר מכפליים מהמותר, על כן הועלה חשד כי אירעה תקלה במד הרוח בזמן ריצה זו. למרות זאת שיאה הוכר, והוא מהווה את השיא העולמי גם כיום. בנוסף הועלה חשד כי ג'וינר נטלה סמים אסורים להגברת יכולתה בעוד שבדיקות הסמים שנערכו לאתלטים באותה התקופה היו מקיפות פחות מאשר היום. על אף החשדות – הדבר הוכחש נמרצות על ידי משפחתה ולא הוכח מעולם ועל כן כל שיאיה נותרו על כנם.

שימוש בחומרי אימרוץ
האצן הקנדי בן ג'ונסון קבע שני שיאי עולם בריצה זו. באולימפיאדת סיאול בשנת 1988 קבע תוצאה שנחשבה למדהימה באותה עת: 9.79 שניות, אך שיאיו נפסלו לאחר שבבדיקת שתן שנערכה לו נתגלו ממצאים שהצביעו על שימוש בסטרואידים אנאבוליים אנדרוגנים.

אצנים נוספים ששיאם נפסל עקב שימוש בחומרי אימרוץ הם טים מונטגומרי שקבע שיא עולם של 9.78 שניות ב-2002 וג'סטין גטלין שקבע תוצאה של 9.77 שניות, השווה לשיא העולם בזמנו, ב-2006.

התפתחות השיא בריצת 100 מטר משנת 1968
ממוזער|שמאל|250px|התפתחות שיאי עולם במאה מטר גברים) 1900–2010

 אתלט  זמן  לאום  מיקום ותאריך ג'ים היינס  9.95 שניות    אולימפיאדת מקסיקו סיטי 1968 קלווין סמית  9.93 שניות    קולורדו ספרינגס, 1983 קרל לואיס  9.92 שניות    אולימפיאדת סיאול, 1988 לירוי בורל  9.90 שניות    ניו יורק, 1991 קרל לואיס  9.86 שניות    אליפות העולם בטוקיו 1991 לירוי בורל  9.85 שניות    1994 דונובן ביילי  9.84 שניות    1996 מוריס גרין  9.79 שניות    1999 אסאפה פאוול  9.77 שניות    2005 אסאפה פאוול  9.74 שניות    2007 יוסיין בולט  9.72 שניות    גראנד פרי ניו יורק 2008 יוסיין בולט  9.69 שניות    אולימפיאדת בייג'ינג 2008 יוסיין בולט  9.58 שניות    אליפות העולם בברלין 2009

 האצנים המהירים בכל הזמנים 
נכון ל-15 בספטמבר 2025

 דירוג זמן רוח (מ'/ש') אתלט לאום תאריך מיקום 19.58+0.9 יוסיין בולט    16 באוגוסט 2009  ברלין, גרמניה 29.69 +2.0 טייסון גיי    20 בספטמבר 2009  שאנגחאי, סין -0.1 יוהאן בלייק    23 באוגוסט 2012  לוזאן, שווייץ 49.72+0.2 אסאפה פאוול    2 בספטמבר 2008  לוזאן, שווייץ 59.74+0.9 ג'סטין גאטלין    15 במאי 2015  דוחה, קטר69.75+0.8 קישיין תומפסון    28 ביוני 2025  קינגסטון, ג'מייקה 79.76+0.6 כריסטיאן קולמן    28 בספטמבר 2019 דוחה, קטר +1.2טרייבון ברומל    18 בספטמבר 2021  ניירובי, קניה +1.4פרד קרלי    24 ביוני 2022  יוג'ין, אורגון, ארצות הברית 109.77 +1.2 פרדיננד אומניאלה    18 בספטמבר 2021  ניירובי, קניה0.3+  אובליק סוויל    14 בספטמבר 2025  טוקיו, יפן

האצניות המהירות בכל הזמנים 
נכון ל-14 בספטמבר 2025

 דירוג זמן רוח (מ'/ש') אתלטית לאום תאריך מיקום 110.490.0± פלורנס גריפית ג'וינר    16 ביולי 1988  אינדיאנפוליס, אינדיאנה, ארצות הברית 210.54 +0.9 אליין תומפסון-הרה    21 באוגוסט 2021  יוג'ין, אורגון, ארצות הברית 3 10.60 +1.7 שלי-אן פרייזר-פרייס    26 באוגוסט 2021  לוזאן, שווייץ 4 10.61 +0.3 מליסה ג'פרסון    14 בספטמבר 2025  טוקיו, יפן 5 10.64 +1.2 כרמליטה ג'טר    20 בספטמבר 2009  שאנגחאי, סין 610.65+1.1 מריון ג'ונס    12 בספטמבר 1998  יוהנסבורג, דרום אפריקה +1.0  שריקה ג'קסון    7 ביולי 2023  קינגסטון, ג'מייקה -0.2  שקארי ריצ'רדסון    21 באוגוסט 2023  בודפשט, הונגריה 910.72  +0.4  מארי-ז'וזה טה לו    10 באוגוסט 2022  מונקו, מונקו −0.1ג'וליאן אלפרד    3 באוגוסט 2024  פריז, צרפת  11 10.73  +2.0  כריסטין ארון    19 באוגוסט 1998  בודפשט, הונגריה

 ישראל 
גברים
השיא הישראלי שייך לבלסינג אפריפה בתוצאה של 10.09 שניות. שיא זה נקבע באליפות ישראל באתלטיקה שנערכה בירושלים, ב-30 ביולי 2025.

נשים
השיא הישראלי שייך לדיאנה ויסמן שקבעה תוצאה של 11.06 שניות בתחרות שנערכה בשווייץ, ב-3 ביולי 2022.

ראו גם
 ריצת 200 מטר
 ריצת 400 מטר

קישורים חיצוניים

 התוצאות הטובות ביותר בעולם ב-100 מטר עד היום – IAAF

 50 התוצאות הטובות ביותר שנקבעו בריצה זו בישראל לגברים
 50 התוצאות הטובות ביותר שנקבעו בריצה זו בישראל לנשים
 השוואה גרפית בין כל זוכי המדליות באולימפיאדות מאז 1896, באתר הניו יורק טיימס

 הערות שוליים 

קטגוריה:ערכים שבהם תבנית בריטניקה אינה מתאימה
קטגוריה:אתלטיקה: ריצות קצרות
קטגוריה:ספורט אולימפי